AMC WARD XIX BY-ELECTION 2024 RESULT,"969/2024-2025 Aizawl, 27.06.2024: AMC Ward XIX Corporator seat ruak hnawhkhahna tur atana State Election Commission in by-election ruahmanna a siam angin June ni 25, 2024 khan vote thlak a ni a. Vawiin khan DC Office ah vote chhiar niin, round hnih ah vote hi chhiar zawh a ni. Vote 3544 hmu in ZPM Candidate Dr. C. Malsawmtluangi chu tling a puan a ni. Returning Officer Pu Lalmuansanga Ralte chuan candidate Dr. C. Malsawmtluangi hnenah hian Certificate of Election a hlan a ni. He by-election ah hian ZPM candidate hnaih ber tu chu MNF Candidate Dr. Lalrinzuali Hrahsel niin vote 2502 a hmu a (vote 1042 in an inthlau a ni); INC candidate Effie Vanlalhmangaihi chuan vote 1170 hmu in, BJP Candidate K. Vanlalruati chuan vote 102 a hmu a. NOTA vote 24 awmin, a vai hian vote 3742 a tla a ni. Vote hi 55.02% a tla a ni. Attachment Loading attachment...",Dated: 27 th Jun 24 1:20 PM,https://dipr.mizoram.gov.in/post/amc-ward-xix-by-election-2024-result